מומלץ מאוד למשפחות. המיקום הוא ממש בלב נאפולי, ליד תחנת מטרו, ליד חשמלית שמגיעה לטיילת, ליד תחנה מרכזית, המון מסעדות, גלידריות ואתרים תיירותיים יחסית במרחק הליכה.
הדירה הייתה נקייה, מסודרת ומקושטת. בעלת הדירה ציירת וכל העיצוב הוא מעשה ידיה ממש. יש חדר שינה, חדר ילדים וגם ישנה מיטה בסלון לעוד ילד. אבל גם לילד בסלון יש פרטיות בלילה, כי יש דלת שמפרידה בין הסלון לשאר הבית. המטבח מאובזר היטב. קנינו בסופר ליד ובישלנו כמעט כל יום.
למרות מיקומה המרכזי, לא סבלנו מרעש, כי הדירה יחסית עורפית.
בעלת הדירה יצרה איתנו קשר מיד עם ההזמנה והייתה זמינה לכל שאלה וגם נתנה לנו עצות כששאלנו. מאוד נחמדה.
כמו כן, הושקעה בדירה מחשבה על בטיחות ועמידה בתקנות המקומיות.
בקיצור, נהנינו מאוד!